પેટ્રોલ-ડીઝલના ભાવવધારાને લઇ કોંગ્રેસે આપેલા બંધના એલાનને પગલે મહેસાણા-1માં સવારે ખુલેલી દુકાનોને કોંગ્રેસી આગેવાનોએ બંધ કરાવી કરાવી હતી. તો રાધનપુર અને મોઢેરા રોડ વિસ્તારની તમામ દુકાનો ખુલ્લી જોવા મળી હતી. દુકાનો બંધ કરવાના મુદ્દે કેટલાક વેપારી અને કોંગી આગેવાનો વચ્ચે શાબ્દીક ઘર્ષણ પણ થયું હતું. પોલીસે બંધ કરાવવા નીકળેલા 12 આગેવાનોની અટકાયત કરી હતી. જિલ્લામાં કુલ 56ની અટકાયત કરાઇ હતી. જેમાં મહેસાણામાં 12, વિસનગરમાં 16, કડીમાં 15, વિજાપુરમાં 11 અને ખેરાલુમાં 2નો સમાવેશ થાય છે. એકંદરે જિલ્લામાં બંધને મિશ્ર પ્રતિસાદ સાંપડ્યો હતો.